Изх.№ 25-00-111/27.08.2025г.

**ДО**

**ОБЩИНСКИ СЪВЕТ**

**гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Даване на съгласие за учредяване на сервитутни права по смисъла на чл. 64 от Закона за енергетиката, през засегнати имоти – общинска собственост за изграждане на обект: Външно ел. захранване на фотоволтаична инсталация в ПИ 63207.501.206 по КК на гр. Рудозем, общ. Рудозем, област Смолян“ с възложител „Викторио Трейд” ООД .

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Със Заповед № РД-309/09.07.2025 г. на кмета на община Рудозем е разрешено изработването на проект за изменение на Подробен устройствен план — ПР на гр. Рудозем, одобрен със Заповед № 125/22.06.1977 г. на кмета на община Рудозем, в обхвата на поземлени имоти с идентификатори 63207.501.206, 63207.501.226, 63207.501.150, 63207.501.149, 63207.501.141, 63207.501.128 по кадастралната карта на гр. Рудозем.

Изменението се състои в одобряване на устройствена план – схема за промяна на действаща план-схема, одобрена с Решение № 16/27.11.2023 г. на Общински съвет - Рудозем за определяне на ново трасе и сервитутна ивица, с цел изграждане на подземна кабелна линия ниско напрежение, започваща от УПИ IV-671 трафопост и стигаща до поземлен имот с идентификатор 63207.501.206 по кадастралната карта на гр. Рудозем за обект: Външно ел. захранване на фотоволтаична инсталация в ПИ 63207.501.206 по КК на гр. Рудозем, общ. Рудозем, област Смолян“ с възложител „Викторио Трейд” ООД.

С оглед присъединяването на обекта към електроразпределителната мрежа е необходимо изграждане на подземна кабелна линия ниско напрежение, достигаща до електромерно табло, разположено в поземлен имот с идентификатор 63207.501.128.

При спазване на параметрите предвидени в приложимите нормативни актове са постигнати следните показатели на сервитутната ивица:

-ширина - 1,00 м. (по 0,50 от двете страни на оста);

-обща дължина на трасето - 173,00 м.

Проектното трасе е разработено при спазване на изискванията да не влошава условията на застрояване на поземлените имоти, да не препятства установения начин на трайно ползване и да не засяга разрешени строежи и съществуващи сгради в имотите.

Със Заповед № РД – 339/12.08.2025г. на кмета на община Рудозем е одобрен проект за изменение на Подробен устройствен план — ПР на гр. Рудозем, одобрен със Заповед № 125/22.06.1977 г. на кмета на община Рудозем, в обхвата на поземлени имоти с идентификатори 63207.501.206, 63207.501.226, 63207.501.150, 63207.501.149, 63207.501.141, 63207.501.128 по кадастралната карта на гр. Рудозем.

Соглед създаване на предпоставки за реализиране на проектното предложение, на основание чл. 8, ал. 1 от ЗОС е необходимо Общинския съвет да даде съгласие за прокарване на линеен енергиен обект, тъй като се касае за разпореждане с общинско имущество чрез учредяване на ограничени вещни права.

Съгласно чл. 64, ал. 11 от Закона за енергетиката *при разширение на съществуващи и при изграждане на нови енергийни обекти за производство на електрическа енергия от възобновяеми източници в полза на лицата, които ще изграждат и експлоатират енергийния обект, възникват сервитути. В този случай се прилагат съответно разпоредбите на ал. 2 - 10, освен в случаите, когато това е регламентирано в специален закон.*

Следва да бъде взето предвид, че съгласно разпоредбата на чл. 67, ал. 2 от Закона за енергетиката *лицата, които изграждат или експлоатират енергийните обекти, имат право безвъзмездно да използват мостове, пътища, улици, тротоари и друга инфраструктура - публична собственост, с изключение на поземлени имоти в горски територии, за изграждане, прокарване, скачване, преминаване и поддържане на линейни енергийни обекти, като осигуряват техническата безопасност и предприемат мерки за недопускане на щети.*

Във връзка с горното в полза на възложителя „Викторио Трейд” ООД следва да бъде учредено сервитутно право на прокарване на линеен енергиен обект през засегнатите имоти, съгласно чл. 64 от Закона за енергетиката.

Предвид гореизложеното, на основание чл. 21, ал. 1, т. 8 от ЗМСМА, чл. 8, ал. 1 от ЗОС чл. 64, ал. 2, ал. 11 и чл. 67, ал. 2 от ЗЕ, предлагам на Общински съвет – Рудозем да приеме следното

**П Р О Е К Т О Р Е Ш Е Н И Е:**

1. Дава съгласие да бъдат учредени сервитутни права по чл. 64 от ЗЕ в полза на „Викторио Трейд” ООД, с ЕИК 206314764, представлявано от управителя Албена Дурева в съответствие с устройствена план - схема по чл. 108, ал. 2 от ЗУТ за мрежите и съоръженията на техническата инфраструктура, одобрена със Заповед № РД – 339/12.08.2025 г. на кмета на община Рудозем, с която е изменена на действаща план-схема, одобрена с Решение № 16/27.11.2023 г. на Общински съвет – Рудозем, за изграждането на обект: „Външно ел. захранване на фотоволтаична инсталация в ПИ 63207.501.206 по КК на гр. Рудозем, общ. Рудозем, обл. Смолян” през засегнати имоти –общинска собственост, както следва:

* **Възмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.501.149** по кадастралната карта на гр. Рудозем, с адимнистративен адрес: гр. Рудозем, ул. „Стадиона”, с трайно предназначение на територията: урбанизирана, начин на трайно ползване: за друг вид озеленени площи, площ: 484 кв. м., вид собственост: общинска частна, с площ на сервитутната ивица: 2,00 кв.м.
* **Възмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.501.226** по кадастралната карта на гр. Рудозем, с адимнистративен адрес: гр. Рудозем, ул. „Стадиона”, с трайно предназначение на територията: урбанизирана, начин на трайно ползване: незастроен имот за спортен обект, площ: 20 904 кв. м., вид собственост: общинска частна, с площ на сервитутната ивица: 7,00 кв.м.

- **Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.501.150** по кадастралната карта на гр. Рудозем, с адимнистративен адрес: гр. Рудозем, ул. „Стадиона”, с трайно предназначение на територията: урбанизирана, начин на трайно ползване: за второстепенна улица, площ: 5 485 кв. м., вид собственост: общинска публична, с площ на сервитутната ивица: 155,00 кв.м.

2. Право на преминаване на хора и техника за обслужване на линейния енергиен обект, който „Викторио Трейд” ООД, с ЕИК 206314764 ще изгради в гореописаните поземлени имоти.

1. Възлага на Кмета на община Рудозем да извърши всички необходими фактически и правни действия за изпълнение на решението.

СБ/

